Kallen kiipeilypuu

Kallen kiipeilypuu () on ruotsalainen lasten animaatiosarja vuodelta 1975. Se esitettiin Suomessa ensimmäisen kerran vuonna 1976 Yle TV2:n alkuillan ohjelmistossaHelsingin Sanomat 3.12.1976 s. 47 (tv-ohjelmasivu) ja myöhempinä vuosina uusintoina Pikku Kakkosessa. Sarjan ”funkahtava” tunnusmusiikki on Blood, Sweat & Tears -yhtyeessäkin soittaneen Jojje Wadeniuksen säveltämä. Suomeksi sen esitti Mikko Alatalo. Alkuperäinen kertoja oli Toivo Pawlo, ja suomeksi tarinat kertoi Lasse Pöysti.

Sarjassa on kaksitoista noin kahdeksan minuutin pituista jaksoa, joissa Kalle lepäilee pihapuun latvassa ja unelmoi ja pohtii asioita. Puun juurella istuu Kallen lihava vaari lukemassa sanomalehteä. Lehdessä olevista uutisista Kalle saa ideoita pohdinnoilleen, jotka koskevat esimerkiksi lentämistä, syntymäpäivien viettoa ja koulun alkua. Kalle unelmoi myös Emma-nimisestä tytöstä, jota ei ole oikeasti olemassa.

Lähteet

Luokka:Lastenohjelmat
Luokka:Animaatiosarjat
Luokka:1970-luvun piirrossarjat
Luokka:Ruotsalaiset televisiosarjat
Luokka:1970-luvun televisiosarjat
Luokka:SVT:n televisio-ohjelmat